
LENKI JOS AMBASADORIUS PRAŠO SUSILAIKYTI NUO ARMIJOS 
KRAJOVOS ARCHYVŲ VERTINIMO. Katregoriškos dviejų Lietuvos 
politikų išvados ir priekaištai dėl Armijos Krajovos veiklos, 
nesulaukus istorikų išvadų, "liudija apie piktą valią ir 
neprisideda prie draugiškų santykių tarp lenkų ir lietuvių 
kūrimo", rašoma Lenkijos Respublikos ambasadoriaus Lietuvoje 
prof.Jan Widacky pareiškime, perduotame ELTAI. Spaudos 
konferenciją dėl rastų Armijos Krajovos archyvų surengę Seimo 
nariai Romualdas Ozolas ir Juozas Dringelis, anot 
ambasadoriaus, siekė politinio efekto. /ELTA primena, kad 
restauruojant Vilniaus Bernardinų bažnyčią, prieš trejetą 
mėnesių buvo rasti vertingi Armijos Krajovos nusikalstamą 
veiklą 1943-1944 metais Lietuvoje įrodantys dokumentai. / 

J.VVidacky nuomone, jeigu atrasti dokumentai iš tikrųjų 
yra istorinis šaltinis, tai, prieš juos įvertinant ir padarant 
išvadas, turi būti įvertintas ir jų patikimumas. Lenkijos 
diplomatas kreipiasi į visus asmenis bei žurnalistus, 
ragindamas "vardan sąžiningumo susilaikyti nuo bet kokių 
išvadų, kol dėl rastų dokumentų savo nuomonės neišsakys 
ompetetingi Lietuvos ir Lenkijos istorikai. 

GEPART INIO MOKSLO DIPLOMAI IR VĖL GALIOS. Seimas panaikino 
etuvos Respublikos Aukščiausiosios Tarybos 1990 metų spalio 
18 dienos nutarimą "Dėl aukštųjų partinių mokyklų diplomų 
nepripažinimo". Seimo priimtame nutarime sakoma, kad 
Aukščiausiosios Tarybos nutarimas laikomas netekusiu galios. Už 
tai balsavo 47 Seimo nariai, prieš - 42. Buvo balsuojama 
vardiniu būdu. Nutarimas priimtas LDDP frakcijos balsų dauguma. 

KAUNO MERAS ATSISTATYDINA. Ketvirtadienį Kauno meras 
R.Tumosa savivaldybės sekretoriatui įteikė pareiškimą, kad jo 
atsistatydinimo iš mero pareigų klausimas būtų įtrauktas į 
artimiausio Kauno deputatų tarybos posėdžio darbotvarkę. Šį 
faktą ketvirtadienį Seime įvykusioje spaudos konferencijoje 
patvirtino Tėvynės sąjungos valdybos pirmininkas Gediminas 
Vagnorius. Jis sakė, kad Tėvynės sąjungos valdyba tokiam mero 
žingsniui pritarė. Šį sprendimą nulėmė tai, kad R.Tumosa, pasak 
G.Vagnoriaus, dėl neapdairumo 1994 m. neatliko deklaravimo 
procedūros apie suteiktas paskolas pagal tuo metu dar galiojusį 
įstatymą. 

Tėvynės sąjungos komisija, tyrusi dėl R.Tumosos kilusį 
triukšmą, nenustatė, kad Kauno meras būtų kaip nors netinkamai 
pasipelnęs arba nesumokėjęs mokesčių. Komisija konstatavo tik 
paskolų pajamų nedeklaravimo faktą, bet ne mokesčių slėpimą, 
nes 1991-1994 m. gautos pajamos už paskolas pagal galiojančius 
įstatymus neapmokesfinamos. Vis dėlto konservatoriai pripažino, 
kad Kauno meras dėl/ patirties stokos padarė politinių klaidų - 
nevykusiai pajuokayo per spaudos konferenciją esą turtą 
įsigijęs prekiaudamas Gariūnuose. Toks pajuokavimas, 
G.Vagnoriaus nuomgne, politikui neleistinas. 

Tėvynės sąjunga/dabar jau pagal "reiklumo kartelę" rinks 
informaciją apie /esamų valdžioje pareigūnų veiklą, pradėdama 
nuo paties Prezifdento. 

BŪTINGĖS TERMINALAS: DAR VIENAS ŽINGSNIS... Vyriausybės 
posėdyje nuspręsta leisti Klaipėdos apskrities valdytojui ne 
aukciono tvarka išnuomoti 99 metams akcinei bendrovei "Būtingės 
nafta" dešimt 62 hektarų sklypų Palangos mieste. Iš jų 58,1 
hektaro - ariama žemė, 0,9 hektaro - ganyklos, 3 hektarai - 
kita žemė. Už tai AB "Būtingės nafta" privalo pervesti į Žemės 
reformos fondą daugiau kaip 5,27 milijono litų žemės ūkio 
gamybos nuostoliams atlyginti bei 88,5 tūkstančio litų į Miškų 


